ai4bharat/Pralekha huggingface dataset:
വിനോദസഞ്ചാര മന്ത്രാലയം
യുവ ടൂറിസം ക്ലബ്ബുകൾ' സ്ഥാപിക്കുന്നതിനുള്ള ടൂറിസം മന്ത്രാലയത്തിന്റെ സംരംഭത്തിന് സിബിഎസ്ഇ യുടെ പിന്തുണ .
ന്യൂ ഡെൽഹി :മെയ് ,12 ,2022
'ആസാദി കാ അമൃത് മഹോത്സവ്' ആഘോഷങ്ങളുടെ ഭാഗമായി 'യുവ ടൂറിസം ക്ലബ്ബുകൾ' സ്ഥാപിക്കുന്നതിന്
കേന്ദ്ര ടൂറിസം മന്ത്രാലയം തുടക്കമിട്ടു.ഇന്ത്യയിലെ ടൂറിസം സാധ്യതകളെക്കുറിച്ച് ബോധവാന്മാരാകുകയും നമ്മുടെ സമ്പന്നമായ സാംസ്കാരിക പൈതൃകത്തിൽ അഭിമാനിക്കുകയും , വിനോദസഞ്ചാരത്തോടുള്ള താൽപ്പര്യവും അഭിനിവേശവും വളർത്തിയെടുക്കുകയും ചെയ്യുന്ന ഇന്ത്യൻ ടൂറിസത്തിന്റെ യുവ അംബാസഡർമാരെ കണ്ടെത്തുകയും പരിപോഷിപ്പിക്കുകയും -ചെയ്യുക എന്നതാണ് യുവ ടൂറിസം ക്ലബ്ബുകളുടെ കാഴ്ചപ്പാട്.
ഈ യുവ അംബാസഡർമാർ ഇന്ത്യയിലെ ടൂറിസം പ്രോത്സാഹിപ്പിക്കുന്നതിനുള്ള ഉത്തേജകങ്ങളായിരിക്കും. , ടീം വർക്ക്, മാനേജ്മെന്റ്, നേതൃത്വഗുണം തുടങ്ങിയ സോഫ്റ്റ് സ്കിൽ വികസിപ്പിക്കുന്നതിനും ഉത്തരവാദിത്ത ടൂറിസം രീതികൾ സ്വീകരിക്കുന്നതിനും സുസ്ഥിര വിനോദസഞ്ചാരത്തിനായുള്ള ശ്രമങ്ങൾ പ്രോത്സാഹിപ്പിക്കുന്നതിനും ടൂറിസം ക്ലബ്ബുകളിലെ പങ്കാളിത്തം അവരെ സഹായിക്കുമെന്ന് പ്രതീക്ഷിക്കുന്നു.
ടൂറിസം മന്ത്രാലയത്തിന്റെ സംരംഭത്തെ പിന്തുണയ്ക്കാൻ സിബിഎസ്ഇ മുന്നോട്ട് വരികയും, ബന്ധപ്പെട്ട എല്ലാ സ്കൂളുകളിലുംയുവ ടൂറിസം ക്ലബ്ബുകൾ രൂപീകരിക്കുന്നതിന് നിർദ്ദേശങ്ങൾ നൽകുകയും ചെയ്തു. "ടൂറിസം ക്ലബുകളുടെ നടത്തിപ്പിനായി സ്കൂളുകൾക്കായുള്ള കൈപ്പുസ്തകം" ടൂറിസം മന്ത്രാലയം വിതരണം ചെയ്തു. ടുറിസം ക്ലബ്ബുകളുടെ വിവിധ പ്രവർത്തനങ്ങൾ നടത്തുന്നതിനുള്ള നിർദ്ദിഷ്ട മാർഗ്ഗനിർദ്ദേശങ്ങളും ,ലക്ഷ്യങ്ങളും പ്രവർത്തന തന്ത്രങ്ങളും അടങ്ങുന്നതാണ് കൈപ്പുസ്തകം .
പ്രവർത്തനങ്ങളുടെ നിർദ്ദിഷ്ട മാതൃകാ നിർദ്ദേശങ്ങളിൽ , ഏക് ഭാരത് ശ്രേഷ്ഠ ഭാരത് പരിപാടിയുടെ കീഴിൽ ഉല്ലാസയാത്ര, ഓൺലൈൻ അല്ലെങ്കിൽ ഇ-ടൂറിസം, ജോടി സംസ്ഥാനങ്ങളിലെ തൂലിക സുഹൃത്തുക്കൾ, ജോടി സംസ്ഥാനത്തിന്റെ ഭാഷ പഠിക്കൽ തുടങ്ങിയ അനുബന്ധ പ്രവർത്തനങ്ങൾ ഉൾപ്പെടുത്താനും , ഇന്ത്യയുടെ വൈവിധ്യം, പ്രകൃതിവിഭവങ്ങൾ, സമ്പന്നമായ പൈതൃകം എന്നിവയുമായി സമ്പർക്കം പുലർത്തുവാനും അധ്യാപകരെയും സ്കൂളുകളെയും പ്രോത്സാഹിപ്പിക്കുന്നു.
(ടൂറിസം ക്ലബ്ബുകളെക്കുറിച്ചുള്ള ഹാൻഡ്ബുക്കിനായി ഇവിടെ ക്ലിക്ക് ചെയ്യുക - https://static.pib.gov.in/WriteReadData/specificdocs/documents/2022/may/doc202251255301.pdf
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വാക്സിനേഷൻ നൽകിയത് ഇതുവരെ 36.89 കോടിയിൽ അധികം പേർക്ക്
ന്യൂ ഡൽഹി, ജൂലൈ 9, 2021
ഇന്ന് രാവിലെ 7 മാണി വരെയുള്ള താൽകാലിക കണക്ക് പ്രകാരം, കോവിഡ്-19 വാക്സിനേഷൻ നൽകിയത് ഇതുവരെ 36.89 കോടിയിൽ അധികം  പേർക്ക്. 18 മുതൽ 44 വയസ്സ് പ്രായമുള്ളവരുടെ ഇടയിൽ ഇതുവരെ നൽകിയത് 11.18 കോടിയിൽ  അധികം ഡോസുകൾ ആണ്.
കഴിഞ്ഞ 24 മണിക്കൂറിൽ, 40 ലക്ഷം  വാക്സിൻ ഡോസുകൾ നൽകി.
വാക്സിനേഷൻ യജ്ഞത്തിന്റെ 174-ആം ദിവസം , മൊത്തം 40,23,173 വാക്സിൻ ഡോസുകൾ നൽകിയതിൽ, 27,01,200 പേർക്ക് ആദ്യ ഡോസും, 13,21,973 പേർക്ക് രണ്ടാമത്തെ ഡോസും ആണ്.
ഇന്നലെ 18 മുതൽ 44 വയസ്സ് പ്രായമുള്ളവരുടെ ഇടയിൽ, 20,31,634 വാക്സിനുകൾ ആദ്യ ഡോസായും, 1,79,901 രണ്ടാം ഡോസായും ആണ് നൽകിയത്. ഇതുവരെ, ഈ പ്രായക്കാർക്ക് ഇടയിൽ 37 സംസ്ഥാനങ്ങൾ/കേന്ദ്രഭരണ പ്രദേശങ്ങളിലായി, മൊത്തം 10,84,53,590 പേർക്ക് ആദ്യ ഡോസും, 33,79,213 പേർക്ക് രണ്ടാം ഡോസും നൽകി. ഉത്തർപ്രദേശ്, തമിഴ്നാട്, ഗുജറാത്ത്, കർണാടക, മഹാരാഷ്ട്ര ഉൾപ്പടെ എട്ട് സംസ്ഥാനങ്ങളിൽ 50 ലക്ഷത്തിൽ അധികം ആദ്യ ഡോസ് വാക്സിനായി ഈ പ്രായക്കാർക്കിടയിൽ നൽകി കഴിഞ്ഞു. കേരളത്തിൽ ഈ വിഭാഗത്തിൽ, 21,54,695 പേർക്ക് ആദ്യ ഡോസും, 1,05,506 പേർക്ക് രണ്ടാം ഡോസും നൽകി കഴിഞ്ഞു.
RRTN
(Visitor Counter : 137
പ്രധാനമന്ത്രിയുടെ ഓഫീസ്
ഡോ. വി ശാന്തയുടെ നിര്യാണത്തിൽ പ്രധാനമന്ത്രി അനുശോചിച്ചു
(പ്രധാനമന്ത്രി ശ്രീ നരേന്ദ്ര മോദി ഡോ. വി. ശാന്തയുടെ നിര്യാണത്തിൽ ദുഃഖം പ്രകടിപ്പിച്ചു.
"ഉയർന്ന ഗുണനിലവാരമുള്ള ക്യാൻസർ ചികിത്സയും, പരിചരണവും ഉറപ്പുവരുത്തുന്നതിൽ നൽകിയ സവിശേഷമായ ശ്രമങ്ങൾക്ക് ഡോ. വി. ശാന്ത എക്കാലവും സ്മരിക്കപ്പെടും. ചെന്നൈയിലെ അഡയാർ ക്യാൻസർ ഇൻസ്റ്റിറ്റ്യൂട്ട് പാവപ്പെട്ടവരെയും, അധഃസ്ഥിരേയും സേവിക്കുന്നതിൽ മുൻപന്തിയിലാണ്. 2008-ൽ ഇൻസ്റ്റിറ്റ്യൂട്ടിലേക്ക് നടത്തിയ സന്ദർശനം ഞാൻ ഓർക്കുന്നു. ഡോ. വി. ശാന്തയുടെ ദേഹവിയോഗത്തിൽ അതിയായി ദുഃഖിക്കുന്നു. ഓം ശാന്തി.
രാജ്യരക്ഷാ മന്ത്രാലയം
ഓപ്പറേഷൻ സമുദ്ര സേതു: ഇറാനിലെ ബന്ദർ അബ്ബാസിൽ നിന്നും ഇന്ത്യക്കാരുമായി ഐ എൻ എസ് ജലാശ്വാ യാത്ര തിരിച്ചു
ന്യൂഡൽഹി, ജൂൺ 26, 2020
സമുദ്ര സേതു ദൗത്യത്തിന്റെ ഭാഗമായി ഐ എൻ എസ് ജലാശ്വാ ഇറാനിലെ ബന്ദർ അബ്ബാസിൽ 2020 ജൂൺ 24 ന് വൈകിട്ട് എത്തിച്ചേർന്നു.
ജൂൺ 25 ന് ഹാർബറിൽ പ്രവേശിച്ച കപ്പലിലേക്ക് ക്രമപ്രകാരമുള്ള മെഡിക്കൽ, ബാഗേജ് പരിശോധനകൾക്ക് ശേഷം 687 ഇന്ത്യൻ യാത്രികരെ പ്രവേശിപ്പിച്ചു.
ഇറാനിലേക്കുള്ള യാത്ര മദ്ധ്യേ ഐ എൻ എസ് ജലാശ്വായിലെ ജീവനക്കാർ ഒഴിപ്പിക്കൽ നടപടികൾക്ക് മുൻപേയുള്ള തയ്യാറെടുപ്പുകൾ നടത്തിയിരുന്നു. അണുനശീകരണം, യാത്രികർക്ക് താമസിക്കാനുള്ള സ്ഥല ക്രമീകരണം, മാസ്ക് ഉൾപ്പടെയുള്ള സാധനങ്ങൾ അടങ്ങിയ വെൽക്കം കിറ്റുകൾ എന്നിവയാണ് തയ്യാറാക്കിയത്.
ഇന്ത്യൻ നാവികസേനാ തദ്ദേശീയമായി വികസിപ്പിച്ച രണ്ട് എയർ ഇവാക്കുവേഷൻ പോടുകളും ഇറാൻ ഭരണകൂടത്തിന് കപ്പൽ കൈമാറി.
യാത്രക്കാരുടെ പ്രവേശനം പൂർത്തിയാക്കി ജൂൺ 25 ന് വൈകിട്ടോടെ കപ്പൽ ബന്ദർ അബ്ബാസിൽ നിന്നും യാത്ര തിരിച്ചു.
(Visitor Counter : 192
ഭൗമശാസ്ത്ര മന്ത്രാലയം
ഹിക്കാചുഴലിക്കാറ്റ് പടിഞ്ഞാറേക്ക് നീങ്ങുന്നു
അറബിക്കടലിന്റെവടക്ക്കിഴക്ക് ഭാഗത്തായിരൂപംകൊണ്ടഹിക്കാചുഴലിക്കാറ്റ് പടിഞ്ഞാറ് ഭാഗത്തേക്ക് നീങ്ങുന്നതായികേന്ദ്ര ഭൗമശാസ്ത്ര മന്ത്രാലയംഅറിയിച്ചു. ഗുജറാത്തിലെവെരാവല്തീരത്തു നിന്ന് 150 കിലോമീറ്റര്അകലെയാണ് ന്യൂനമര്ദ്ദംഇപ്പോള്സ്ഥിതിചെയ്യുന്നത്. ഇത്ഇന്ന്അതിതീവ്ര ന്യൂനമര്ദ്ദമായിശക്തിപ്രാപിക്കുകയുംനാളെഹിക്കാചുഴലിക്കാറ്റായിമാറി ഒമാന് തീരത്തേക്ക് സഞ്ചരിക്കുമെന്നാണ്മുന്നറിയിപ്പ്. അറബിക്കടലിന്റെവടക്ക് കിഴക്കന് ഭാഗത്തും, ഗുജറാത്ത്തീരത്തും ബുധനാഴ്ചവരെ മീന് പിടിക്കാന് പോകരുതെന്ന്മുന്നറിയിപ്പുണ്ട്. ചുഴലിക്കാറ്റായിരൂപം പ്രാപിക്കുമ്പോള് കാറ്റിന് മണിക്കൂറില് 85 മുതല് 95 വരെകിലോമീറ്റര്വേഗം കൈവരിക്കാന് സാദ്ധ്യതയുണ്ട്.
ND
(Visitor Counter : 59
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ കനത്ത മഴയിലുണ്ടായ ജീവഹാനിയിൽ പ്രധാനമന്ത്രി ദുഖം രേഖപ്പെടുത്തി
ഉത്തരാഖണ്ഡിലെ കനത്ത മഴയിൽ ജീവഹാനി സംഭവിച്ചതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഉത്തരാഖണ്ഡിലെ കനത്ത മഴയിൽ ജീവഹാനി സംഭവിച്ചതിൽ ഞാൻ വേദനിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. ദുരിതബാധിതരെ സഹായിക്കാൻ രക്ഷാപ്രവർത്തനങ്ങൾ നടക്കുന്നു. എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു."
(
പ്രധാനമന്ത്രിയുടെ ഓഫീസ്
ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹുവുമായി പ്രധാനമന്ത്രി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹുവുമായി ടെലിഫോണിൽ സംസാരിച്ചു.
ആറാം തവണയും ഇസ്രായേൽ പ്രധാനമന്ത്രിയായി തിരഞ്ഞെടുക്കപ്പെട്ട നെതന്യാഹുവിനെ
പ്രധാനമന്ത്രി ഊഷ്മളമായ അഭിനന്ദനങ്ങൾ അറിയിച്ചു. അദ്ദേഹത്തിന് വളരെ വിജയകരമായ ഭരണം ആശംസിക്കുകയും ചെയ്തു
സമീപ വർഷങ്ങളിലെ ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിലെ ദ്രുതഗതിയിലുള്ള പുരോഗതിയിൽ ഇരു നേതാക്കളും സംതൃപ്തി പ്രകടിപ്പിക്കുകയും വിവിധ മേഖലകളിൽ തന്ത്രപരമായ സഹകരണം കൂടുതൽ ശക്തിപ്പെടുത്തുന്നതിനുള്ള സാധ്യതകൾ അംഗീകരിക്കുകയും ചെയ്തു.
സൗകര്യപ്രദമായ നേരത്തെയുള്ള ഒരു തീയതിയിൽ ഇന്ത്യ സന്ദർശിക്കാൻ പ്രധാനമന്ത്രി നെതന്യാഹുവിനെ ക്ഷണിച്ചു.
--ND-
(
ഭവന, നഗരദാരിദ്ര ലഘൂകരണ മന്ത്രാലയം
സ്മാര്ട്ട്സിറ്റി സി.ഇ.ഒ. മാരുടെ ആദ്യ സമ്മേളനം നാളെ ഭോപ്പാലില്
രാജ്യത്ത് വിവിധ സംസ്ഥാനങ്ങളില് നിര്മ്മാണത്തിലിരിക്കുന്ന സ്മാര്ട്ട്സിറ്റി പദ്ധതികളുടെ ചീഫ് എക്സിക്യുട്ടീവ് ഓഫീസര്മാരുടെ ആദ്യ യോഗം നാളെ ഭോപ്പാലില് കേന്ദ്ര ഭവന നിര്മ്മാണ, നഗരകാര്യ സഹമന്ത്രി ശ്രീ. ഹര്ദ്ദീപ് പുരി ഉദ്ഘാടനം ചെയ്യും.
സ്മാര്ട്ട്സിറ്റി നിര്മ്മാണവുമായി ബന്ധപ്പെട്ട് വിവിധ സംസ്ഥാനങ്ങളിലെ അനുഭവങ്ങള് പരസ്പരം പങ്കിടാനും അവയിലെ നല്ല മാതൃകകള് വ്യാപിപ്പിക്കാനും സി.ഇ.ഒ. മാര്ക്ക് ഒരു പൊതു വേദി ഒരുക്കുകയാണ് സമ്മേളനത്തിന്റെ ലക്ഷ്യം. സി.ഇ.ഒ. മാര്ക്ക് പുറമെ കേന്ദ്ര, സംസ്ഥാന, മുനിസിപ്പല് ഭരണ പ്രതിനിധികള്, പൊതുസമൂഹത്തിലെ വിവിധ വിഭാഗങ്ങളുടെ പ്രതിനിധികള് നിരവധി രാജ്യങ്ങളിലെ സ്ഥാനപതിമാര്, ഐക്യരാഷ്ട്ര സഭയുടെ പ്രതിനിധികള്, ധനസഹായ ഏജന്സികളുടെ പ്രതിനിധികള് മുതലായവര് യോഗത്തില് സംബന്ധിക്കും.
സ്മാര്ട്ട്സിറ്റി ദൗത്യത്തിന് കീഴില് നടപ്പിലാക്കി വരുന്ന വിവിധ പദ്ധതികളെ കുറിച്ചുള്ള പ്രദര്ശനവും ഇതിനോടനുബന്ധിച്ച് സംഘടിപ്പിച്ചിട്ടുണ്ട്.
(ND/MRD
പ്രധാനമന്ത്രിയുടെ ഓഫീസ്
പ്രധാനമന്ത്രി രാധാ സോമി സത്സംഗ് ബിയാസ് സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് രാധാ സോമി സത്സംഗ് ബിയാസ് സന്ദർശിച്ചു. അദ്ദേഹം ബാബാ ഗുരീന്ദർ സിംഗ് ധില്ലനുമായി ആശയവിനിമയം നടത്തുകയും അവിടത്തെ പ്രവർത്തനങ്ങൾ കാണുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
“രാധാ സോമി സത്സംഗ് ബിയാസ് സന്ദർശിക്കാനും അവർ ചെയ്യുന്ന അസാധാരണമായ പ്രവർത്തനങ്ങൾ കാണാനും അവസരം ലഭിച്ചതിൽ സന്തോഷമുണ്ട്. സേവനത്തോടുള്ള അഭിനിവേശം പ്രശംസനീയവും പ്രചോദനകരവുമായ ബാബ ഗുരീന്ദർ സിംഗ് ധില്ലൺ ജിയുമായി ഉൾക്കാഴ്ചയുള്ള ആശയവിനിമയവും നടത്തി.
--ND--
Delighted to have got the opportunity to visit Radha Soami Satsang Beas and see the exceptional work they are doing. Also had an insightful interaction with Baba Gurinder Singh Dhillon Ji, whose passion for service is admirable and inspiring. pic.twitter.com/C0gDtvO55n
— Narendra Modi  November 5, 2022
ആഭ്യന്തരകാര്യ മന്ത്രാലയം
ഏഷ്യയിലെ ഏറ്റവും വലിയ സൗരോർജ വൈദ്യുതി പദ്ധതിയായ 750 മെഗാ വാട്ട് റീവ പദ്ധതി രാഷ്ട്രത്തിനു സമർപ്പിച്ചതിനു കേന്ദ്ര ആഭ്യന്തര മന്ത്രി ശ്രീ അമിത് ഷാ പ്രധാനമന്ത്രി ശ്രീ. നരേന്ദ്രമോദിക്ക് നന്ദി പ്രകാശിപ്പിച്ചു
(ന്യൂഡൽഹി , ജൂലൈ 10,2020
ഏഷ്യയിലെ ഏറ്റവും വലിയ സൗരോർജ വൈദ്യുതി പദ്ധതിയായ 750 മെഗാ വാട്ട് റീവ സൗരോർജ പദ്ധതി രാഷ്ട്രത്തിനു സമർപ്പിച്ചതിനു കേന്ദ്ര ആഭ്യന്തര മന്ത്രി ശ്രീ അമിത് ഷാ പ്രധാനമന്ത്രി ശ്രീ. നരേന്ദ്ര മോദിക്ക് ട്വിറ്ററിലൂടെ നന്ദി പ്രകാശിപ്പിച്ചു . ഭാവിയിലേക്ക് വളരെ പ്രധാനപ്പെട്ട ഈ പദ്ധതി ആത്മനിർഭർ ഭാരത് എന്ന ലക്ഷ്യം സാക്ഷാത്കരിക്കാനുള്ള മോദി ഗവർമെന്റിന്റെ നിശ്ചയദാർഢ്യം ഊട്ടി ഉറപ്പിക്കുന്നതായും ആഭ്യന്തര മന്ത്രി ട്വിറ്ററിൽ കുറിച്ചു .റീവ പദ്ധതിയിലൂടെ 2022 ഓടെ പുനരുപയോഗ ഊർജ രംഗത്ത് 175 ഗിഗാവാട്ട് സ്ഥാപിത ഊർജ ശേഷി എന്ന ലക്ഷ്യം സാക്ഷാത്കരിക്കാനുള്ള രാജ്യത്തിന്റെ പ്രതിജ്ഞാബദ്ധത വെളിവാക്കുന്നതായും ശ്രീ അമിത് ഷാ കൂട്ടിച്ചേർത്തു .
വാണിജ്യ വ്യവസായ മന്ത്രാലയം
ചരക്ക് ഗതാഗതവും വിതരണവും നിരീക്ഷിക്കുന്നതിന് കണ്ട്രോള് റൂം
(ഏപ്രില് 14 വരെ നീളുന്ന ലോക്ഡൗണ് കാലഘട്ടത്തില് ചരക്കുകളുടെയും ആവശ്യ വസ്തുക്കളുടെയും ഗതാഗതവും വിതരണവും തത്സമയം നിരീക്ഷിക്കുന്നതിനും പൊതുജനങ്ങള്ക്ക് ഇവ ലഭിക്കുന്നുണ്ടെന്ന് ഉറപ്പാക്കുന്നതിനും കേന്ദ്ര വാണിജ്യ വ്യവസായ മന്ത്രാലയത്തിന് കീഴിലുള്ള ഡിപ്പാര്ട്ട്മെന്റ് ഫോര് പ്രമോഷന് ഓഫ് ഇന്ഡസ്ട്രി ആന്ഡ് ഇന്റേണല് ട്രേഡ് കണ്ട്രോള് റൂം തുറന്നു.
നിര്മ്മാതാക്കള്ക്കോ, ചരക്ക് കടത്തുന്നവര്ക്കോ, വിതരണക്കാര്ക്കോ, മൊത്തക്കച്ചവടക്കാര്ക്കോ, ഇ-കൊമേഴ്സ് കമ്പനികള്ക്കോ ചരക്ക് ഗതാഗതത്തിലും വിതരണത്തിലും വിഭവ വിന്യാസത്തിലും എന്തെങ്കിലും ബുദ്ധിമുട്ടുകള് നേരിടുന്ന പക്ഷം +91 11 23062487 എന്ന ടെലിഫോണ് നമ്പരിലോ, controlroom-dpiit[at]gov[dot]in എന്ന ഇമെയിലിലോ കണ്ട്രോള് റൂമുമായി ബന്ധപ്പെടാവുന്നതാണ്. രാവിലെ എട്ട് മണി മുതല് വൈകുന്നേരം ആറു മണി വരെ ടെലിഫോണ് നമ്പര് പ്രവര്ത്തനക്ഷമമായിരിക്കും. കണ്ട്രോള് റൂമില് അറിയിക്കുന്ന വിഷയങ്ങള് ഡിപ്പാര്ട്ട്മെന്റ് ബന്ധപ്പെട്ട സംസ്ഥാന ഗവണ്മെന്റിന്റെയും ജില്ലാ, പോലീസ് അധികൃതരുടെയും മറ്റ് ഏജന്സികളുടെയും ശ്രദ്ധയില്പ്പെടുത്തുന്നതാണ്.
RRTN/IE/BSN
രാജ്യരക്ഷാ മന്ത്രാലയം
DefExpo 2022 ന് മുന്നോടിയായാലുള്ള അംബാസഡർമാരുടെ വട്ട മേശ സമ്മേളനത്തിൽ രാജ്യ രക്ഷാ മന്ത്രി ശ്രീ രാജ്നാഥ് സിംഗ് അധ്യക്ഷത വഹിച്ചു
ന്യൂഡൽഹി, ഒക്ടോബർ 25, 2021
DefExpo 2022 ന് മുന്നോടിയായി, സൗഹൃദ വിദേശ രാജ്യങ്ങളെയും ആഗോള പ്രതിരോധ ഉത്പാദന വ്യവസായങ്ങളെയും വിശ്വാസത്തിലെടുക്കുക ലക്ഷ്യമിട്ട് 2021 ഒക്ടോബർ 25 ന്  ന്യൂഡൽഹിയിൽ സംഘടിപ്പിച്ച അംബാസഡർമാരുടെ വട്ട മേശ സമ്മേളനത്തിൽ രാജ്യ രക്ഷാ മന്ത്രി ശ്രീ രാജ്നാഥ് സിംഗ് അധ്യക്ഷത വഹിച്ചു. 2022 മാർച്ച് 10 മുതൽ 13 വരെ ഗുജറാത്തിലെ ഗാന്ധിനഗറിൽ നടക്കുന്ന DefExpo 2022 ന്റെ ആസൂത്രണം, ക്രമീകരണങ്ങൾ, മറ്റ് വിശദാംശങ്ങൾ എന്നിവ സംബന്ധിച്ച് വിദേശ മിഷനുകളുടെ അംബാസഡർമാരെ ധരിപ്പിക്കുകയായിരുന്നു യോഗത്തിന്റെ ലക്ഷ്യം.
ഇന്ത്യൻ പ്രതിരോധ ഉത്പന്നങ്ങളിൽ വർദ്ധിച്ചുവരുന്ന ആഗോള താത്പര്യത്തിന്റെ സൂചനയായി അംബാസഡർമാർ, സ്ഥാനപതിമാർ, പ്രതിരോധ അറ്റാഷെമാർ തുടങ്ങിയവരുൾപ്പെടെ 200 ലധികം പ്രതിനിധികൾ വട്ടമേശ സമ്മേളനത്തിൽ പങ്കെടുത്തു. സംയുക്ത സേന മേധാവി ജനറൽ ബിപിൻ റാവത്ത്, വ്യോമസേന മേധാവി എയർ ചീഫ് മാർഷൽ വി ആർ ചൗധരി, പ്രതിരോധ മന്ത്രാലയത്തിലെയും ഗുജറാത്ത് സർക്കാരിലെയും മുതിർന്ന ഉദ്യോഗസ്ഥർ തുടങ്ങിയവരും പങ്കെടുത്തു.
പരസ്പര സഹകരണത്തിന്റെ അടിസ്ഥാനത്തിലുള്ള ഗുണപ്രദമായ പ്രതിരോധ വ്യാപാരത്തിലേർപ്പെടാൻ ഇന്ത്യയ്ക്ക് തുറന്ന മനസ്സാണെന്ന് ഏഷ്യയിലെ ഏറ്റവും വലിയ പ്രതിരോധ പ്രദർശനമായ DefExpo 2022 ൽ പങ്കെടുക്കാനായി വിദേശ പ്രതിനിധികളെ ക്ഷണിച്ചുകൊണ്ട് ശ്രീ രാജ്നാഥ് സിംഗ് പറഞ്ഞു. DefExpo 2022 ലൂടെ ഏറ്റവും നവീനമായ സാങ്കേതികവിദ്യകളെല്ലാം ഒരു കുടക്കീഴിൽ കൊണ്ടുവരാനാകുമെന്നും ബഹിരാകാശ, പ്രതിരോധ വ്യവസായ മേഖലകളിലെ ബന്ധപ്പെട്ട കക്ഷികൾക്ക് എണ്ണമറ്റ അവസരങ്ങൾ പ്രദാനം ചെയ്യാനാകുമെന്നും അദ്ദേഹം ആത്മവിശ്വാസം പ്രകടിപ്പിച്ചു.
വിജയപ്രദമായ പുതുസംരംഭങ്ങൾ, അന്താരാഷ്ട്ര പങ്കാളിത്തം, സമൃദ്ധി, നിക്ഷേപ വർധന, ഉത്പാദന വിപുലീകരണം എന്നിവയിലൂടെ ഇന്ത്യയുടെ ബഹിരാകാശ-പ്രതിരോധ വ്യവസായം ശക്തിപ്പെടുത്തുന്നതിനും നമ്മുടെ സുഹൃദ് രാജ്യങ്ങളുടെ പ്രതിരോധ ആവശ്യങ്ങൾ നിറവേറ്റാനും DefExpo 2022 വഴിതുറക്കുമെന്ന് ശ്രീ രാജ്നാഥ് സിംഗ് പറഞ്ഞു. കഴിഞ്ഞ അഞ്ച് വർഷത്തിനിടയിൽ പ്രതിരോധ കയറ്റുമതി 334% വർദ്ധിച്ചതായും ഇന്ത്യയിപ്പോൾ 75 ലധികം രാജ്യങ്ങളിലേക്ക് കയറ്റുമതി ചെയ്യുന്നുണ്ടെന്നും രാജ്യ രക്ഷാ മന്ത്രി പറഞ്ഞു.
DefExpo 2022 വെബ്സൈറ്റ്  രാജ്യ രക്ഷാ മന്ത്രി ഉദ്ഘാടനം ചെയ്തു. തദ്ദേശീയ പ്രതിരോധ ഉത്പന്നങ്ങളെക്കുറിച്ചുള്ള വിജ്ഞാന പ്രദമായ ഉള്ളടക്കം ലഭ്യമാക്കുന്നതിന് പുറമേ, പ്രദർശകർക്ക് ഓൺലൈൻ സേവനങ്ങളും വെബ്സൈറ്റ് നൽകുന്നു. ഓൺലൈനായി, ഫസ്റ്റ്-കം-ഫസ്റ്റ്-സെർവ്  അടിസ്ഥാനത്തിൽ സ്ഥലം ബുക്ക് ചെയ്യാനും പണമൊടുക്കാനും, ബിസിനസ്സ്-ടു-ബിസിനസ്  യോഗങ്ങൾക്കായി കോൺഫറൻസ് ഹാളുകൾ ബുക്ക് ചെയ്യാനും വെബ്സൈറ്റ് സൗകര്യമൊരുക്കുന്നു.
വ്യാപാരികൾക്ക്, 2022 മാർച്ച് 10, 11 തീയതികളിൽ പ്രദർശനം സന്ദർശിക്കുന്നതിനായി വെബ്സൈറ്റിൽ ടിക്കറ്റുകൾ ലഭ്യമാകും. മാർച്ച് 12, 13 തീയതികളിൽ പൊതുജനങ്ങൾക്ക് സൗജന്യ പ്രവേശനം അനുവദിക്കും. പ്രതിരോധ പ്രസിദ്ധീകരണങ്ങളും മാധ്യമങ്ങളും വെബ്സൈറ്റ് വഴി ഓൺലൈനായി രജിസ്റ്റർ ചെയ്യണം.
RRTN/SKY
(Visitor Counter : 140
പ്രത്യേക സേവനങ്ങളും ഫീച്ചറുകളും
യുവാക്കൾക്ക് രാജ്യത്ത് വൻ അവസരങ്ങൾ: കേന്ദ്രമന്ത്രി ശ്രീ രാജീവ് ചന്ദ്രശേഖർ
കോഴിക്കോട്: ഓഗസ്റ്റ് 30, 2022
രാജ്യത്ത് യുവാക്കൾക്ക് വൻ അവസരങ്ങളും സാധ്യതകളുമാണ് നിലവിലുള്ളതെന്ന് ഇലക്ട്രോണിക്സ്, വിവര സാങ്കേതിക വിദ്യ, നൈപുണ്യ വികസന, സംരംഭകത്വ സഹമന്ത്രി ശ്രീ രാജീവ് ചന്ദ്രശേഖർ.
നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി  കാലിക്കറ്റിൽ സംഘടിപ്പിച്ച 'ന്യൂ ഇന്ത്യ ഫോർ യങ് ഇന്ത്യ; റ്റെകെയ്ഡ്  ഓഫ് ഓപർച്യൂണിറ്റീസ്' എന്ന സംവാദ പരിപാടിയിൽ സംസാരിക്കുകയായിരുന്നു അദ്ദേഹം.
അടുത്ത ദശാബ്ദം ഇന്ത്യയുടേതാകുമെന്ന പ്രധാനമന്ത്രിയുടെ പ്രസ്താവന തികച്ചും യാഥാർത്ഥ്യമാക്കും വിധം രാജ്യം മുന്നേറുകയാണ്. ഭാരതത്തെ അത്തരത്തിൽ വാർത്തെടുക്കേണ്ടത് യുവജനങ്ങളാണെന്നും കേന്ദ്ര സഹമന്ത്രി പറഞ്ഞു.
ബഹിരാകാശരംഗം മുതൽ ഇലക്ട്രോണിക് രംഗം വരെ വലിയ സാധ്യതകൾ ഉൾക്കൊള്ളുന്നുണ്ട്. അഗ്നിപഥ് രാജ്യത്തെ യുവാക്കൾക്ക് നൽകുന്നത് മികച്ച അവസരമാണെന്നും ഒരു ചോദ്യത്തിന് മറുപടിയായി ശ്രീ രാജീവ് ചന്ദ്രശേഖർ പറഞ്ഞു.
കോഴിക്കോട് എം പി ശ്രീ എം കെ രാഘവൻ, എൻ ഐ ടി ഉന്നതോദ്യോഗസ്ഥർ തുടങ്ങിയവർ ചടങ്ങിൽ സംബന്ധിച്ചു.
എൻ ഐ ടി സന്ദർശനത്തിന്റെ ഭാഗമായി ശ്രീ രാജീവ് ചന്ദ്രശേഖർ, സാങ്കേതിക സഹായത്തോടെ വിവിധ സംരംഭങ്ങൾ നടത്തുന്നവരും ഗവേഷകരുമായി കൂടിക്കാഴ്ച നടതുകയും ചെയ്തു.
തുടർന്ന്, രാജ്യത്തെ വിവിധ നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജികളിലെ ഡയറക്ടർമാരുമായും കേന്ദ്ര മന്ത്രി സംവദിച്ചു. കോഴിക്കോട് എൻ ഐ ഇ എൽ ഐ ടി  യിലായിരുന്നു ചടങ്ങ്. എൻഐടികൾ പോലുള്ള രാജ്യത്തെ ഇതര ഉന്നത വിദ്യാഭ്യാസ സ്ഥാപനങ്ങളുമായി NIELITകൾ കൂടുതൽ ചേർന്ന് പ്രവർത്തിക്കണമെന്ന് കേന്ദ്ര മന്ത്രി നിർദേശിച്ചു.
ഇന്ത്യയെ ട്രില്യൺ ഡോളർ ഡിജിറ്റൽ സമ്പദ് വ്യവസ്ഥ ആക്കി മാറ്റുന്നതിന് ആവശ്യമായ നൈപുണ്യ വികസനത്തിന് NIELITകൾ നടപടി സ്വീകരിക്കണമെന്നും മന്ത്രി കൂട്ടിച്ചേർത്തു.
(Visitor Counter : 12
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
തപാൽ വകുപ്പ് "ഹർ ഘർ തിരംഗ" പരിപാടി രാജ്യത്തെ എല്ലാ പൗരന്മാരിലേക്കും എത്തിക്കുന്നു
1.5 ലക്ഷം പോസ്റ്റ് ഓഫീസുകളുടെ ശൃംഖലയുള്ള തപാൽ വകുപ്പ് രാജ്യത്തെ എല്ലാ പൗരന്മാരിലേക്കും "ഹർ ഘർ തിരംഗ" പരിപാടി എത്തിക്കുന്നു. 10 ദിവസങ്ങൾക്കുള്ളിൽ, ഇന്ത്യാ പോസ്റ്റ് ഒരു കോടിയിലധികം ദേശീയ പതാകകൾ പോസ്റ്റ് ഓഫീസുകൾ വഴിയും ഓൺലൈനിലൂടെയും പൗരന്മാർക്ക് വിറ്റു. ഈ പതാകകൾ വിറ്റത് കേവലം 25 രൂപ ഒരു പതാകയ്ക്ക് എന്ന ആദായവിലയ്ക്കാണ്. ഓൺലൈൻ വിൽപ്പനയിലൂടെ രാജ്യത്തുടനീളമുള്ള ഏത് വിലാസത്തിലും പതാക, ഡെലിവറി ചാർജ് ഇല്ലാതെ തപാൽ വകുപ്പ് എത്തിക്കുന്നു. ഇ- പോസ്റ്റ് ഓഫീസ് സൗകര്യം വഴി 1.75 ലക്ഷത്തിലധികം പതാകകൾ പൗരന്മാർ ഓൺലൈനായി വാങ്ങിയിട്ടുണ്ട്.
(പ്രഭാത ഭേരി, ബൈക്ക് റാലി, ചൗപൽ സഭകൾ എന്നിവയിലൂടെ രാജ്യത്തുടനീളമുള്ള 4.2 ലക്ഷം തപാൽ ജീവനക്കാർ, നഗരങ്ങളിലും പട്ടണങ്ങളിലും ഗ്രാമങ്ങളിലും അതിർത്തി പ്രദേശങ്ങളിലും പർവതപ്രദേശങ്ങളിലും ആദിവാസി മേഖലകളിലും തുടങ്ങി എല്ലായിടത്തും "ഹർ ഘർ തിരംഗ" എന്ന സന്ദേശം പ്രചരിപ്പിച്ചു. സമൂഹ മാധ്യമങ്ങളിലൂടെയും തപാൽ വകുപ്പ് പരിപാടിയുടെ ബോധവത്കരണം നടത്തുന്നു.
പോസ്റ്റ് ഓഫീസുകൾ വഴിയുള്ള ദേശീയ പതാകയുടെ വിൽപ്പന 2022 ഓഗസ്റ്റ് 15 വരെ ലഭ്യമാണ്. പൗരന്മാർക്ക് അടുത്തുള്ള തപാൽ ഓഫീസോ ഇ- പോസ്റ്റ് ഓഫീസ് പോർട്ടലോ  സന്ദർശിച്ച് ദേശീയ പതാക വാങ്ങി "ഹർ ഘർ തിരംഗ” പ്രചാരണ പരിപാടിയുടെ ഭാഗമാകാം. പൗരന്മാർക്ക് പതാകയ്ക്കൊപ്പം ഒരു സെൽഫിയെടുക്കാനും അത് www.harghartiranga.com -ൽ അപ്ലോഡ് ചെയ്യാനും അവരുടെ പങ്കാളിത്തം രജിസ്റ്റർ ചെയ്യാനും കഴിയും.
RRTN
പരിസ്ഥിതി, വനം മന്ത്രാലയം
പ്ലാസ്റ്റിക് മാലിന്യ സംസ്കരണ ചട്ട ഭേദഗതി , 2021, സർക്കാർ വിജ്ഞാപനം ചെയ്തു . ഒറ്റത്തവണ ഉപയോഗിക്കാവുന്ന പ്ലാസ്റ്റിക് വസ്തുക്കൾക്ക് 2022 ഓടെ നിരോധനം.
ന്യൂഡൽഹി , ആഗസ്റ്റ് 13,2021
പ്ലാസ്റ്റിക് മാലിന്യ സംസ്കരണ ചട്ട ഭേദഗതി , 2021  കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം വിജ്ഞാപനം ചെയ്തു. കുറഞ്ഞ ഉപയോഗക്ഷമതയുള്ളതും ഉയർന്ന തോതിൽ മലിനീകരണമുണ്ടാക്കുന്നതുമായ ഒറ്റത്തവണ ഉപയോഗിക്കാവുന്ന പ്ലാസ്റ്റിക് വസ്തുക്കൾക്ക് 2022 ഓടെ നിരോധനമേർപ്പെടുത്തി.
2019 ൽ നടന്ന ഐക്യരാഷ്ട്ര സഭയുടെ നാലാം പരിസ്ഥിതി അസംബ്ലിയിൽ, ഒറ്റത്തവണ ഉപയോഗിക്കാവുന്ന പ്ലാസ്റ്റിക് ഉൽപന്നങ്ങൾ മൂലമുള്ള മലിനീകരണം പരിഹരിക്കുന്നതിനായി ഒരു പ്രമേയം ഇന്ത്യ അവതരിപ്പിച്ചു. UNEA 4 ൽ ഈ പ്രമേയം അംഗീകരിക്കപ്പെട്ടത് ഒരു സുപ്രധാന നടപടിയായിരുന്നു.
പോളിസ്റ്റൈറൈൻ, വികസിത പോളിസ്റ്റൈറൈൻ എന്നിവയുൾപ്പെടെയുള്ള ഒറ്റത്തവണ ഉപയോഗിക്കാവുന്ന പ്ലാസ്റ്റിക്കിന്റെ നിർമ്മാണം, ഇറക്കുമതി, സംഭരണം, വിതരണം, വിൽപന, ഉപയോഗം എന്നിവ 2022 ജൂലൈ 01 മുതൽ പ്രാബല്യത്തിൽ വരത്തക്കവണ്ണം നിരോധിച്ചിരിക്കുന്നു:-
എ) ചെവി വൃത്തിയാക്കുന്ന പ്ലാസ്റ്റിക് സ്റ്റിക്കുകളോടു കൂടിയ ബഡ്സ്, ബലൂണുകൾക്കുള്ള പ്ലാസ്റ്റിക് സ്റ്റിക്കുകൾ, പ്ലാസ്റ്റിക് പതാകകൾ, മിഠായി സ്റ്റിക്കുകൾ, ഐസ്ക്രീം സ്റ്റിക്കുകൾ, അലങ്കാരത്തിനുള്ള പോളിസ്റ്റൈറീൻ [തെർമോകോൾ];
ബി) പ്ലേറ്റുകൾ, കപ്പുകൾ, ഗ്ലാസുകൾ, കത്തി, മുള്ള്, സ്പൂണ്, തവികൾ, വർണ്ണപ്പൊതികളോടു കൂടിയ മിഠായിപ്പെട്ടികൾ, ക്ഷണ കാർഡുകൾ, സിഗരറ്റ് കൂടുകൾ, 100 മൈക്രോണിൽ താഴെയുള്ള പ്ലാസ്റ്റിക്, പിവിസി ബാനറുകൾ എന്നിവ.
ഭാരം കുറഞ്ഞ പ്ലാസ്റ്റിക് ക്യാരി ബാഗുകൾ കാരണമുള്ള മലിനീകരണം തടയാൻ, 2021 സെപ്റ്റംബർ 30 മുതൽ പ്ലാസ്റ്റിക് ക്യാരി ബാഗുകളുടെ കനം അമ്പത് മൈക്രോണിൽ നിന്ന് എഴുപത്തിയഞ്ച് മൈക്രോണായും 2022 ഡിസംബർ 31 മുതൽ നൂറ്റിയിരുപത് മൈക്രോണായും വർദ്ധിപ്പിച്ചു.കനം വർദ്ധിക്കുന്നതിനാൽ പ്ലാസ്റ്റിക് ക്യാരി ബാഗുകളുടെ പുനരുപയോഗം അനുവദിക്കും.
ഇതുമായി ബന്ധപ്പെട്ട ഗസറ്റ് വിജ്ഞാപനത്തിനായി ക്ലിക്ക് ചെയ്യുക
https://static.pib.gov.in/WriteReadData/specificdocs/documents/2021/aug/doc202181311.pdf
IE/SKY
രാജ്യരക്ഷാ മന്ത്രാലയം
SFDR സാങ്കേതിക വിദ്യ ഉപയോഗിച്ചുള്ള വിക്ഷേപണം DRDO വിജയകരമായി പൂർത്തീകരിച്ചു
ന്യൂഡൽഹി, മാർച്ച് 05, 2021
സോളിഡ് ഫ്യുവൽ ഡക്ടഡ് റാംജറ്റ്  സാങ്കേതികവിദ്യ, പ്രതിരോധ ഗവേഷണ വികസന സംഘടന -ഡിആർഡിഒ, ഒഡീഷ തീരത്തെ ചാന്തിപൂരിലെ വിക്ഷേപണ കേന്ദ്രത്തിൽ നിന്നും 2021 മാർച്ച് 5 രാവിലെ 10.30 ന് വിജയകരമായി പരീക്ഷിച്ചു.
ആകാശത്തുനിന്നും വ്യോമ പ്രതിബന്ധങ്ങളെ ലക്ഷ്യമാക്കി തൊടുക്കാവുന്ന ദീർഘദൂര മിസൈലുകളുടെ വികസനത്തിന് ഈ പുതിയ സാങ്കേതിക വിദ്യ DRDO യ്ക്ക് കരുത്തുപകരും.
പരീക്ഷണത്തിന്റെ ഭാഗമായി വിക്ഷേപണത്തിന് ആവശ്യമായ സാഹചര്യം ഒരു ബൂസ്റ്റർ മോട്ടോർ ഉപയോഗിച്ചാണ് സൃഷ്ടിച്ചത്. റാംജറ്റ് പ്രവർത്തനത്തിന് ആവശ്യമായ വേഗത ഈ നോസിൽ രഹിത ബൂസ്റ്റർ സംവിധാനത്തിലൂടെ കൈവരിക്കാനായി.
SFDR സാങ്കേതികവിദ്യ വിജയകരമായി പരീക്ഷിച്ച ഡിആർഡിഒ ശാസ്ത്രജ്ഞർ, ഇന്ത്യൻ വ്യോമസേന, വ്യവസായ സംരംഭങ്ങൾ എന്നിവരെ രാജ്യരക്ഷാ മന്ത്രി ശ്രീ രാജ്നാഥ് സിംഗ് അഭിനന്ദിച്ചു.
RRTN/SKY
(Visitor Counter : 212
പ്രത്യേക സേവനങ്ങളും ഫീച്ചറുകളും
കൊച്ചിയിൽ നടക്കുന്ന അന്താരാഷ്ട്ര യോഗാ ദിന പരിപാടിയിൽ കേന്ദ്ര ഉപരിതല ഗതാഗത, ഹൈവേ, വ്യോമയാന സഹമന്ത്രി ജനറൽ  ഡോ. വി. കെ. സിംഗ് നേതൃത്വം വഹിക്കും
കൊച്ചി: ജൂൺ 20, 2022
അന്താരാഷ്ട്ര യോഗ ദിനം , 2015 മുതൽ എല്ലാ വർഷവും ജൂൺ 21-ന് ആഘോഷിക്കുന്നു. ഇത്തവണ "ആസാദി കാ അമൃത് മഹോത്സവ്" ആഘോഷ വർഷത്തിൽ അന്താരാഷ്ട്ര യോഗ ദിനം വരുന്നതിനാൽ, ആയുഷ് മന്ത്രാലയം രാജ്യത്തുടനീളമുള്ള 75ചരിത്രപ്രാധാന്യമുള്ള സ്ഥലങ്ങളിൽ ദിനം ആചരിക്കുന്നു.
അന്താരാഷ്ട്ര യോഗ ദിനം 2022-ന്റെ പ്രമേയം "മനുഷ്യത്വത്തിനായി യോഗ" എന്നതാണ്. കോവിഡ് -19 മഹാമാരിയിൽ, കഷ്ടപ്പാടുകൾ ലഘൂകരിക്കുന്നതിൽ യോഗ മനുഷ്യരാശിയെ എങ്ങനെ സഹായിച്ചുവെന്നും കോവിഡിന് ശേഷമുള്ള ഉയർന്നുവരുന്ന ഭൗമ-രാഷ്ട്രീയ സാഹചര്യത്തിൽ അനുകമ്പ, ദയ എന്നിവയിലൂടെ ലോകമെമ്പാടുമുള്ള ആളുകൾക്കിടയിൽ ഐക്യബോധം വളർത്തുന്നതിൽ യോഗ വഹിക്കുന്ന പങ്കും ഇത് സൂചിപ്പിക്കുന്നു.
കേരളത്തിൽ, അന്താരാഷ്ട്ര യോഗ ദിനം 2022 ആഘോഷിക്കുന്നതിനായി തെരെഞ്ഞെടുത്ത കേന്ദ്രങ്ങളിൽ നിരവധി പരിപാടികൾ സംഘടിപ്പിക്കുന്നുണ്ട്.
2022 ജൂൺ 21 ന് കൊച്ചിയിൽ, ഫോർട്ട് കൊച്ചി സെന്റ് ഫ്രാൻസിസ് ചർച്ചിന് സമീപമുള്ള പരേഡ് ഗ്രൗണ്ടിൽ നാഷണൽ ഹൈവേ അതോറിറ്റി ഓഫ് ഇന്ത്യയുടെ റീജിയണൽ ഓഫീസ് യോഗ പരിപാടി സംഘടിപ്പിക്കുന്നുണ്ട്. കേന്ദ്ര ഉപരിതല ഗതാഗത, ഹൈവേ, വ്യോമയാന സഹമന്ത്രി ജനറൽ  ഡോ. വി. കെ. സിംഗ് ഇതിന് നേതൃത്വം നൽകും. രാവിലെ 5.30 മുതൽ മുതിർന്ന യോഗ പരിശീലകൻ ഡോ. ജയ്ദേവിന്റെ മേൽനോട്ടത്തിൽ യോഗ സെഷൻ നടക്കും. കൊച്ചിയിലെ വിവിധ പ്രമുഖ കോളേജുകളിലെ വിദ്യാർത്ഥികൾ, ജനപ്രതിനിധികൾ, സംസ്ഥാന-കേന്ദ്ര ഗവണ്മെന്റ്കളിലെ മുതിർന്ന ഉദ്യോഗസ്ഥർ, യോഗ പരിശീലകർ തുടങ്ങി നിരവധി പേർ പരിപാടിയിൽ പങ്കെടുക്കും.
കൊച്ചി വീഡിയോ ലിങ്ക്: https://pib.gov.in/Downloads/Kochi%20video.mp4
ഈ അവസരത്തിൽ, ആർക്കിയോളജിക്കൽ സർവ്വേ ഓഫ് ഇന്ത്യ, തൃശ്ശൂർ സർക്കിളിന്റെ ആഭിമുഖ്യത്തിൽ രണ്ട് പരിപാടികൾ നാളെ സംഘടിപ്പിക്കുന്നു - ബേക്കൽ കോട്ടയിലും കണ്ണൂർ സെന്റ് ആഞ്ചലോ കോട്ടയിലും. കേന്ദ്രീയ വിദ്യാലയ സംഘടനുമായി ചേർന്ന് ബേക്കൽ കോട്ടയിലെ യോഗ ദിന പരിപാടിയുടെ ഉദ്ഘാടനം ശ്രീമതി മേഘശ്രീ ഡി. ആർ., സബ് കളക്ടർ, നിർവഹിക്കും. ഈ പരിപാടിയിൽ നാല് കേന്ദ്രീയ വിദ്യാലയങ്ങളിലെ വിദ്യാർത്ഥികൾ പങ്കെടുക്കും. സെന്റ് ആഞ്ചലോ കോട്ടയിലെ പരിപാടിയിൽ, തിരഞ്ഞെടുത്തത് ആറ് വിദ്യാലയങ്ങളിലെ കുട്ടികൾ പങ്കെടുക്കും.
RRTN
(Visitor Counter : 14
പ്രധാനമന്ത്രിയുടെ ഓഫീസ്
പതിനേഴാമത് പ്രവാസി ഭാരതീയ ദിവസിനിടെ ഗയാന പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് ഇൻഡോറിൽ 17-ാമത് പ്രവാസി ഭാരതീയ ദിവസ് ഉദ്ഘാടന വേളയിൽ ഗയാന പ്രസിഡന്റ് ഡോ. മുഹമ്മദ് ഇർഫാൻ അലയുമായി കൂടിക്കാഴ്ച്ച നടത്തി. 17-ാമത് പ്രവാസി ഭാരതീയ ദിവാസിലെ മുഖ്യാതിഥിയായ പ്രസിഡന്റ് ഇർഫാൻ അലി 2023 ജനുവരി 8 മുതൽ 14 വരെ ഇന്ത്യയിൽ ഔദ്യോഗിക സന്ദർശനത്തിലാണ്.
ഊർജ മേഖല, അടിസ്ഥാന സൗകര്യ വികസനം, ഫാർമസ്യൂട്ടിക്കൽസ്, ആരോഗ്യ പരിചരണം , സാങ്കേതിക വിദ്യയും നവീനാശയങ്ങളും, പ്രതിരോധം തുടങ്ങി വിവിധ വിഷയങ്ങളിലെ സഹകരണം സംബന്ധിച്ച് ഇരു നേതാക്കളും സമഗ്രമായ ചർച്ചകൾ നടത്തി. ഇന്ത്യയിലെയും ഗയാനയിലെയും ജനങ്ങൾ തമ്മിലുള്ള 180 വർഷത്തെ ചരിത്രപരമായ സൗഹൃദം ഇരു നേതാക്കളും അനുസ്മരിക്കുകയും അവ കൂടുതൽ ആഴത്തിലാക്കാൻ സമ്മതിക്കുകയും ചെയ്തു.
പ്രസിഡന്റ് ഇർഫാൻ അലി, രാഷ്ട്രപതി ശ്രീമതി ദ്രൗപതി മുർമുവുമായി ഉഭയകക്ഷി ചർച്ചകൾ നടത്തും. 2023 ജനുവരി 10-ന് സമാപന സമ്മേളനത്തിലും , പ്രവാസി ഭാരതീയ സമ്മാൻ അവാർഡ് ദാന ചടങ്ങിലും പങ്കെടുക്കും. ജനുവരി 11-ന് ഇൻഡോറിൽ നടക്കുന്ന ആഗോള നിക്ഷേപക ഉച്ചകോടി 2023-ലും അദ്ദേഹം പങ്കെടുക്കും.
ഇൻഡോറിന് പുറമെ ഡൽഹി, കാൺപൂർ, ബാംഗ്ലൂർ, മുംബൈ എന്നിവിടങ്ങളും പ്രസിഡന്റ് അലി സന്ദർശിക്കും.
--ND--
(
രാസവസ്തു, രാസവളം മന്ത്രാലയം
ലോകത്തില് ഏറ്റവുമധികം ജനറിക് / പൊതു മരുന്നുകള് നിര്മ്മിച്ചു കയറ്റുമതി ചെയ്യുന്ന രാജ്യങ്ങളില് ഒന്നാണ് ഇന്ത്യ: ശ്രീ. ഡി.വി. സദാനന്ദ ഗൗഡ
പൊതു വിഭാഗം മരുന്നുകളുടെ ലോകമെമ്പാടുമുള്ള ഏറ്റവും വലിയ നിര്മ്മാതാക്കളുടെയും കയറ്റുമതിക്കാരുടെയും മുന് നിര രാജ്യങ്ങള്ക്കൊപ്പമാണ് ഇന്ത്യയുടെ സ്ഥാനം എന്ന് കേന്ദ്ര വളം രാസവസ്തു വകുപ്പു മന്ത്രി ശ്രി ഡി.വി. സദാനന്ദ ഗൗഡ പറഞ്ഞു. ഫെഡറേഷന് ഓഫ് ഇന്ത്യന് ചേംബര് ഓഫ് കൊമേഴ്സ് ആന്ഡ് ഇന്ഡസ്ട്രി സംഘടിപ്പിച്ച ലീഡ്സ് 2020 എന്ന പരിപാടിയില് വീഡിയോ കോൺഫറൻസിംഗിലൂടെ സംസാരിക്കുകയായിരുന്നു മന്ത്രി.
തുടക്കത്തില് ഹൈഡ്രോക്സി ക്ലോറോക്വിന്, അസിത്രോമൈസിന് എന്നീ മരുന്നുകളാണ് അടിയന്തിര ഘട്ടങ്ങളില് കോവിഡ് 19 ന്റെ ചികിത്സക്ക് ഉപയോഗിച്ചിരുന്നത്. ലോകമെമ്പാടും ഏതാണ്ട് 120 രാജ്യങ്ങളിലേയ്ക്ക് ഈ മരുന്നുകള് നല്കിയിരുന്ന ഇന്ത്യയ്ക്ക്, മരുന്നുകളുടെ വിശ്വസനീയ വിതരണക്കാര് എന്ന സത്പേര് നേടാന് സാധിച്ചു എന്നും അദ്ദേഹം വ്യക്തമാക്കി.
അമേരിക്കയ്ക്കു പുറത്ത് അമേരിക്കന് എഫ്ഡിഎ മാനദണ്ഡങ്ങള് പ്രകാരം പ്രവര്ത്തിക്കുന്ന ഏറ്റവുമധികം മരുന്നു നിര്മ്മാണ കമ്പനികള് രാജ്യം ഇന്ത്യ മാത്രമാണ് എന്നും ശ്രീ ഗൗഡ അറിയിച്ചു. അമേരിക്ക, യൂറോപ്പ് തുടങ്ങി ഉയര്ന്ന നിലവാരം പുലര്ത്തുന്ന രാജ്യങ്ങള് ഉള്പ്പെടെ വിവിധ രാഷ്ട്രങ്ങളിലേയ്ക്ക് 20 ബില്യണ് ഡോളര് മൂല്യമുള്ള മരുന്നുകളാണ് ഇന്ത്യ കയറ്റുമതിചെയ്യുന്നത്.
2024 -ല് ഇന്ത്യന് ഫാര്മസി മേഖലയ്ക്ക് 65 അമേരിക്കന് ഡോളര് മൂല്യമുള്ള വ്യവസായമായി വളരാന് സാധിക്കും എന്നും മന്ത്രി ചൂണ്ടിക്കാട്ടി.
രാജ്യത്ത് ഏഴു മെഗാ വ്യവസായ പാര്ക്കുകളുടെ വികസനത്തിനുള്ള പദ്ധതികള് അടുത്തിടെ ആരംഭിച്ചു കഴിഞ്ഞു. ഇതില് മൂന്നെണ്ണം ഡ്രഗ് പാര്ക്കുകളും നാലെണ്ണം വൈദ്യ ഉപകരണ പാര്ക്കുകളുമാണ്. വിറ്റുവരവിന്റെ അടിസ്ഥാനത്തില് അടുത്ത 5-6 വര്ഷത്തേയ്ക്ക് ഉത്പാദനാനുബന്ധ ഇന്സെന്റിവ് പദ്ധതി പ്രകാരം സാമ്പത്തിക , സഹായം ലഭിക്കാനുള്ള യോഗ്യത നേടാനാവുമെന്ന് ശ്രീ.ഗൗഡ പറഞ്ഞു.
ഇന്ത്യയിലെ മരുന്നു നിര്മ്മാണ മേഖലയില് നിക്ഷേപം നടത്താനും ഉത്പാദനം ആരംഭിക്കാനും അനുയോജ്യമായ സമയമാണ് ഇത് എന്നും മന്ത്രി ഊന്നി പറഞ്ഞു.
ഇന്ത്യയുടെ രാസവസ്തു പെട്രോകെമിക്കല് വിപണി ഇപ്പോള് ഏകദേശം 165 ബില്യണ് അമേരിക്കന് ഡോളറിന്റെതാണ് എന്നും ശ്രീ ഗൗഡ പറഞ്ഞു. 2025 ഓടെ ഇത് 300 ബില്യണ് അമേരിക്കന് ഡോളര് മൂല്യത്തിലെത്തും എന്നാണ് കരുതുന്നത്. അതായത് പെട്രോകെമിക്കല് മേഖലയില് ഇന്ത്യയില് മൂലധന നിക്ഷേപത്തിന് വളരെ അനുയോജ്യമായ അവസരങ്ങളാണ് ഇപ്പോള് നിലവിലുള്ളത്. വര്ധിച്ചു വരുന്ന ഡിമാന്റ് പ്രകാരം 2025 ല് വലിയ അഞ്ചു ശുദ്ധീകരണ ശാലകളും 2040 ല് 14 ശുദ്ധീകരണ ശാലകളും കൂടി ഇന്ത്യയില് ആവശ്യമായി വരും. അതോടെ ഈ മേഖലയില് 65 ബില്യണ് ഡോളറിന്റെ നിക്ഷേപം വേണ്ടി വരും. വിദേശ നിക്ഷേപകരെ ആകര്ഷിക്കുന്നതിന് ഇന്ത്യാ ഗവണ്മെന്റ് പെട്രോ കെമിക്കല് മേഖലയുടെ നയങ്ങള് പരിഷ്കരിച്ചു വരികയാണെന്നും മന്ത്രി പറഞ്ഞു.
രാസവളങ്ങള്ക്കു ബദല് ഉത്പ്പന്നങ്ങള് വികസിപ്പിക്കുന്നതിന്റെ ആവശ്യകതയെപ്പറ്റിയും ശ്രീ ഗൗഡ സംസാരിച്ചു. ഉദാഹരണത്തിന് നാനോ വളങ്ങളുടെ പ്രയോഗത്തിലൂടെ വളങ്ങളുടെ അളവും ഉപയോഗവും വളരെ കുറയ്ക്കും. അതുവഴി വിദേശത്തു നിന്നുള്ള ഇറക്കുമതിയും നിയന്ത്രിക്കാം, ശ്രീ ഗൗഡ ചൂണ്ടിക്കാട്ടി.